Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A rádiózásról és a televíziózásról szóló 1996. évi I. törvény (médiatörvény) 145. §-a azt rögzítette, hogy a Magyar Rádió mûsorainak terjesztéséhez a törvény hatálybalépésekor használt három 66,0–73,0 MHz frekvenciasáv közül kettõ a
Paragraph Index: 1782

A rádiózásról és a televíziózásról szóló 1996. évi I. törvény (médiatörvény) 145. §-a azt rögzítette, hogy a Magyar Rádió mûsorainak terjesztéséhez a törvény hatálybalépésekor használt három 66,0–73,0 MHz frekvenciasáv közül kettõ a törvény hatálybalépésétõl számított legfeljebb három évig, a harmadik 66,0–73,0 frekvenciasáv pedig tíz évig használható. Az tehát, hogy a jelzett sávban 2006. február 1-jéig meg kell szüntetni a mûsorszóró tevékenységet, már tíz éve, a médiatörvény hatálybalépése óta ismert tény. Mindezekre figyelemmel a hazai kisebbségek képviselõi jogosan várták el, hogy a Magyar Rádió közszolgálati mûsorszolgáltatóként idõben gondoskodik a kisebbségi mûsorok frekvenciaproblémájának színvonalas megoldásáról. A vizsgálat keretében a Magyar Rádió Rt. alelnökei mellett, az Országos Rádió és Televízió Testület (ORTT) elnökét, a Magyar Rádió Közalapítvány elnökét, valamint az informatikai és hírközlési minisztert is megkerestük. Minden szervtõl azt kértük, hogy a kisebbségi rádiómûsorok országos sugárzásával kapcsolatos frekvenciaprobléma rendezésére – a kisebbségek országos önkormányzataival együttmûködve – olyan végleges koncepciót dolgozzanak ki, amellyel a 13 országos kisebbségi önkormányzat egyetért, és amely nem ideiglenes jelleggel, hanem hosszú távon garantálja a kisebbségi rádiómûsorok jól hallható, országos sugárzását. Arra is felhívtuk az érintett szervek figyelmét, hogy a kidolgozott koncepciónak összhangban kell lennie a Nemzeti Kisebbségek Védelemérõl Szóló Keretegyezmény magyarországi végrehajtását értékelõ ResCMN (2001) 4. számú határozatával is, amelyben az Európa Tanács Miniszteri Bizottsága hiányosságként megállapította, hogy „a sugárzás idõpontja sem a rádió-, sem a televízióadások esetében nem teszi lehetõvé, hogy a megcélzott hallgató-, illetve nézõközönség a lehetõ legnagyobb számban élvezhesse a mûsorokat”.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes